b'\n_START_ARTICLE_\nJadranski most\n_START_PARAGRAPH_\nJadranski most izgra\xc4\x91en je 1981. godine po projektu Zvonimira Lon\xc4\x8dari\xc4\x87a. Sagra\xc4\x91en je s namjerom da zamijeni Savski most koji se svojom \xc5\xa1irinom vi\xc5\xa1e nije mogao nositi sa prometnim potrebama. Most ima po tri trake za svaki smjer, tramvajsku prugu po sredini i trake za pje\xc5\xa1ake. Most je u osnovnom dijelu kontinuirana konstrukcija sa sedam raspona ukupne duljine 313,7 m. S jedne i druge strane su prilazni vijadukti: sjeverni s jednim rasponom 18,55 m i ju\xc5\xbeni s \xc4\x8detiri raspona ukupne duljine 78,40 m.'